તેમણે શિવજીને શંકા સાથે પૂછ્યું કે તમે તો દેવોના પણ દેવ મહાદેવ છો. તો તમારા આરાધ્ય તમારાથી પણ મોટા હોવા જોઈએ. જો આવું જ હોય તો શ્રી રામ ધરતી પર એક સ્ત્રી માટે સાધારણ મનુષ્યની જેમ આટલો વિયોગ કેમ કરી રહ્યા છે. શિવજીએ માતા પાર્વતીની મનઃસ્થિતિને સમજીને તેમને કહ્યું કે, આ પ્રભુની લીલા માત્ર છે. પરંતુ પાર્વતીને વિશ્વાસ થયો નહીં અને તેમણે શ્રી રામની પરિક્ષા લેવાનું નક્કી કર્યું.